Într-un podcast difuzat pe 31 martie pe Youtube, preotul-regizor Ciprian Mega, autorul filmului ”21 de rubini”, afirmă că alianța PSD-PNL o pregătește pe Laura Kovesi pentru președinția României, după ce ar fi avut intenția să o testeze întîi cap de listă la europarlamentare. Dar, spune el, și-au dat seama ulterior că nu e bine să scoată atît de devreme din joben candidatul-surpriză. Mega mai profețește că Laura Kovesi va fi președinte, iar Ciucă și Ciolacu vor fi aliniați în fața ei ca ”porcul de Ignat, fleșcăiți de sudoarea morții”.
”PSD și PNL, în formula aceasta de partid unic, au anunțat inițial că lista de la europarlamentare va fi deschisă de o femeie care spuneau ei, să nu fi făcut parte din niciun partid politic”, a spus preotul-regizor în podcastul intitulat ”7 duminici cu părintele Ciprian Mega”, potrivit inpolitics.ro.
”Adică pun în practică ceea ce într-un fel sau altul știam sau auzisem din anii trecuți. Femeie, independentă.. cum calculele au dat greșit, au înțeles dumnealor că nu este bine să scoată acum din joben candidatul-surpriză și au pronunțat alt nume, al unei doamne absolut necunoscută în spațiul public (Ramona Chiriac n.n.). Aceea s-a și retras imediat.
Dar doamna procuror rămîne, desigur, prezidențiabilă.